Grootste Grap: Hier is die top-10-grappe | Maroela Media
Die sluitingsdatum van die tweede fase van die veldtog (om vir die top-10 te stem) is 19 November 2021. Jy kan hier op Maroela Media jou stem uitbring (onderaan hierdie bladsy) of besoek grootstegrap.co.za waar jy boonop 'n video-opname kan sien waar 'n grapmaker dié onderskeie grappe vertel.
Die tien finaliste
Die outjie hoor 'n oom verkoop budgies.
Hy suiker af na die oom en vra wat vra hy per budgie.
"R5," sê die oom.
"Ek wil asseblief daai bloue hê, Oom."
"Luister boet, die hele hok is vol budgies en almal is R5. Ek gaan nie die bloue probeer vang nie. Jy sal maar die eerste een wat ek vang moet vat."
Die outjie hou aan hy wil die blou een hê.
Hy sien die oom begin hom te vererg en sê: "Ek sal oom betaal wat my pa vir 'n skaap betaal."
Baie vinnig gryp die oom sy vangnet en met 'n groot gesukkel vang hy die bloue. In die proses skryf hy 'n paar ander budgies af. Hy sit die budgie in 'n papiersakkie met gaatjies en gee vir die outjie.
"Hoeveel betaal jou pa vir 'n skaap?"
"R35 per kilogram, Oom. Sal Oom asseblief vir my die budgie weeg?"
Brief uit die tronk
Die pa stuur 'n brief aan sy seun in die tronk: "Ek sal nie dié jaar aartappels kan plant nie. Die lande is nie omgespit nie, want jy is nie hier om uit te help nie."
Die seun skryf terug: "Dit is ook maar goed, want die geld wat ek gesteel het, is in die lande begrawe."
Die volgende dag toe is die polisie op die plaas en spit alles om, op soek na die geld, maar kry niks nie.
Die seun skryf weer aan sy pa: "Pa kan nou maar plant, dit is die beste wat ek kon doen van hier af!"
Jerigo se mure
'n Nuutaangestelde inspekteur van onderwys lê besoek af aan 'n plattelandse skool. Daar gekom loer die inspekteur by die graad 5-klas se Bybelonderrig-sessie in. Hy vra 'n paar vrae.
Hy teiken toe vir Jannie met hierdie een: "Jannie, kan jy vir my verduidelik wat gebeur het dat Jerigo se mure omgeval het?"
Jannie bars in trane uit en sê: "Meneer dit was nie ek nie!"
Die inspekteur kyk verbaas na die Juffrou.
Sy wring haar hande en sê: "Meneer, Jannie is 'n baie eerlike en 'n goeie kind. Ek ken sy ouers. Hy kom uit 'n baie goeie huis uit. As hy sê hy het dit nie gedoen nie, dan het hy nie."
Die inspekteur vervies hom en storm na die hoof se kantoor toe om te vertel wat gebeur het.
Die skoolhoof spring op en sê: "Meneer! Ek ken die juffrou baie goed en vertrou haar oordeel. As sy sê Jannie het dit nie gedoen nie, dan het hy nie!"
Meneer Inspekteur vererg hom toe en jaag terug na sy kantoor en rig 'n skrywe aan die direkteur van onderwys se kantoor oor die geval waarin hy sy misnoeë uitspreek oor die hoof en die onderwyseres.
Drie weke later kry hy 'n antwoord: "U moet ons asseblief nie met beuselagtighede ophou nie. Kry drie kwotasies en laat herbou die mure."
Van Tonder kom agter dat hy bietjie doof word en besluit om 'n gehoorapparaat te koop. Hy's net bietjie doof, en verdomp suinig, so hy wil nie baie geld uitgee nie.
"Dit hang af meneer, ons het modelle van R20 tot R2 000."
"Nou man, waarvoor wag jy, wys my die R20-model."
Die klerkie vroetel in 'n laai, haal 'n apparaat uit en hang dit om Van Tonder se nek. "Meneer, jy druk nou net die knoppie in jou oor en laat hang die toutjie tot in jou hemp se sak."
Kallie, Gerrie en Mike op die eiland
Die man en vrou is by die huweliksberader.
Vrou: "Dokter, daar is niks oor van ons 27 jaar se huwelik nie!" En sy gaan voort en vertel van al haar man se swakhede. "Daar is niks liefde nie, geen aanraking meer nie. Geen komplimente nie." En so woed sy vir nog 15 minute lank voort.
Die berader staan op, neem die vrou in sy arms en druk haar teen hom vas. Hy gee haar 'n sagte soen – eers in die nek en toe op die mond. Die vrou is in absolute ekstase.
Berader, aan die man: "Dít is wat jou vrou nodig het. Drie maal per week. Kan jy dit doen?"
Man: "Wel, Dokter, ek kan haar Maandae en Woensdae hier aflaai, maar Vrydae vang ek ongelukkig vis!"
Die polisie vang ou Johannes een aand met vier krewe.
"Meneer, het jy 'n lisensie om die krewe te vang?"
"Nee," sê Johannes. "Dis sommer my troeteldiertjies. Ek bring hulle elke aand om 'n bietjie te swem. Ná 'n rukkie dan fluit ek en dan kom hulle weer na my toe en dan stap ons huis toe."
"Maar jy lieg mos nou, meneer."
"Nee meneer, kom ek wys jou dan," sê Johannes.
Hy sit die krewe in die water en hulle swem al dieper en dieper weg.
Ná 'n rukkie vra die polisieman: "Wanneer gaan jy fluit?"
Johannes: "Fluit vir wie?"
Polisieman: "Vir die krewe."
Johannes: "Watter krewe?"
Aanklaer: "Gatiep, wat het jy gesteel?"
Gatiep: "'n Wekkertjie."
Aanklaer: "En wat is die waarde van die wekkertjie?"
Gatiep: "So R16 000."
Aanklaer: "Genade Gatiep, watse wekkertjie is so baie geld werd?"
Gatiep: "'n Kragopwekkertjie."
Stem nou vir jou gunsteling grap
Slegs persone ouer as 18 mag aan die veldtog deelneem.
Deelnemers moet 'n Suid-Afrikaanse burger wees om in aanmerking te kom vir die prys.
Die beoordelaars se besluit oor die grappe is finaal en geen korrespondensie sal daaroor gevoer word nie.
Die beoordelaars het uiteindelik ook 'n stem, soortgelyk aan lesers, om te bepaal watter grap uiteindelik as die wengrap aangewys word.
Die prys vir die persoon wat die wengrap ingeskryf het is 'n Mauritius-vakansie ter waarde van R70 000 met die komplimente van World Leisure Holidays.
Die prys vir enigiemand wat aan die stemmery deelneem, is 'n Mauritius-vakansie ter waarde van R50 000 met die komplimente van World Leisure Holidays.
Die wenner se naam sal deur middel van 'n elektroniese stelsel lukraak plaasvind.
Die pryse is nie oordraagbaar nie.
Die wenner is verantwoordelik om self die bespreking te doen by World Leisure Holidays met die koepon wat aan jou verskaf sal word.
Die wenner is verantwoordelik daarvoor om seker te maak dat hulle 'n paspoort besit en ook dat hulle paspoort vir minstens 6 maande na die beplande reisdatum steeds geldig is.
Die wenner is ook verantwoordelik daarvoor om te voldoen aan enige regulasies wat Mauritius se regering bepaal tydens die Covid-19-pandemie.
Die prys is geldig tot 31 Desember 2022.
Akkommodasie en vlugte is onderhewig aan beskikbaarheid.
Die sluitingsdatum om vir die top-10 te stem is 19 November 2021.
Vervoerkoste na en van die lughawe in Suid-Afrika is nie by die prys ingesluit nie.
Enige ander uitgawes tydens jou vakansie is vir jou eie rekening.
Maroela Media en World Leisure Holidays kan nie aanspreeklik gehou word vir enige skade of verlies wat jy mag ly indien jy van die vakansieprys gebruik maak nie.
Lughawebelasting van ongeveer R4 400 per persoon (afhangend van lugredery) is uitgesluit van die prys.
Indien die wenner nie die lughawebelasting kan betaal nie, verbeur jy die prys.
Alle drankies en items van persoonlike aard, soos byvoorbeeld "wasgoeddienste" ens. is uitgesluit by die prys.
Deur aan hierdie veldtog deel te neem, stem jy in om World Leisure Holidays se reisnuusbrief te ontvang. Jy kan enige tyd op die nuusbrief uitteken.